Държавен вестник, бр. 24, 2014 г., стр. 63

БРОЙ  24	
Д Ъ Р Ж А В Е Н  В Е С Т Н И К 	
СТР.  63  
одобрени със Заповед № РД-18-97/28.10.2008 г. на 
изпълнителния директор на АГКК; последно из­
менение със Заповед № КД-14-13-13 от 9.01.2014 г. 
на началника на СГКК – Пазарджик, с адрес на 
сградата: гр. Пазарджик, п.к. 4400, ул. Д-р Никола 
Ламбрев, сградата е разположена в поземлен имот 
с идентификатор 55155.508.747, застроена площ 
79 кв. м, брой етажи: 1, предназначение: друг вид 
обществена сграда.
2.2. Конкурсът ще се проведе на един етап при 
следните условия:
2.2.1. Минимална конкурсна цена: 481 300 лв. 
без ДДС. Съгласно чл. 45, ал. 3 ЗДДС освободена 
доставка е доставката на сгради или на части от 
тях, които не са нови, и доставката на прилежащите 
към тях терени. В случая се прехвърля право на 
собственост върху сгради и прилежащ към тях 
терен, които сгради не са нови по смисъла на § 1, 
т. 5 ДРЗДДС. В този случай върху постигната цена 
не се начислява ДДС. Извън прилежащата площ 
от поземлен имот с идентификатор 55155.508.747 
по кадастралната карта и кадастралните регистри 
на гр. Пазарджик не представлява освободена 
доставка по смисъла на чл. 45 ЗДДС и върху тази 
площ от поземления имот се начислява дължимия 
ДДС съгласно Закона за ДДС, който е дължим от 
купувача по сделката.
2.3. Размер на депозита: 350 000 лв., която сума 
следва да бъде постъпила в банковата сметка, 
посочена в конкурсната документация, в срок до 
16,30 ч. на 14-ия ден включително от датата на 
обнародването на решението в „Държавен вест­
ник“. Ако последният ден от срока е неприсъствен, 
срокът изтича в първия следващ присъствен ден.
2.4. Конкурсната документация (включваща 
и информационния меморандум) се закупува на 
гише „Ксерокс“ в Центъра за информация и услуги 
на гражданите, намиращ се в партерния етаж на 
сградата на общинската администрация – Пазар­
джик, на бул. България 2. Цената на конкурсната 
документация и информационния меморадум е 
500 лв. с ДДС.
2.5. Срокът за закупуване на конкурсната 
документация е до 17,30 ч. на 6-ия ден от датата 
на обнародването на решението в „Държавен 
вестник“. Ако последният ден от срока е непри­
съствен, срокът изтича в първия следващ присъст­
вен ден. Конкурсната документация се получава 
след представяне на документ за самоличност 
и документ за актуално правно състояние на 
кандидата – юридическо лице. В случай че доку­
ментацията се закупува от името на друго лице, 
се представя пълномощно, изготвено в писмена 
форма, с нотариална заверка на подписа.
2.6. В срок до 8 дни от обнародване на реше­
нието в „Държавен вестник“ лицата, закупили 
конкурсна документация и получили сертификат 
за регистрация от органа за приватизация, могат 
да отправят писмени искания до конкурсната 
комисия за даване на разяснения по процедура­
та за провеждане на конкурса. Разясненията по 
предходното изречение се изготвят в писмена 
форма в срок до 5 работни дни и се предоставят 
на разположение на всички лица, закупили кон­
курсна документация и получили сертификат за 
регистрация от органа за приватизация.
2.7. Лицата, закупили конкурсна документа­
ция и информационен меморандум, получили 
сертификат за регистрация и внесли депозит за 
участие в конкурса, имат право да подадат оферта 
за участие в конкурса.
2.8. Срокът за подаване на оферти за участие 
в конкурса е до 17 ч. на 14-ия ден включително 
от датата на обнародването на решението в „Дър­
жавен вестник“. Ако последният ден от срока е 
неприсъствен, срокът изтича в първия следващ 
присъствен ден. Предложенията се подават в де­
ловодството на Общинския съвет – гр. Пазарджик, 
на бул. България 2, на ХІІІ етаж.
2.9. Срокът за оглед на обекта на приватиза­
ция по т. 1 е до 17 ч. на 6-ия ден включително от 
датата на обнародването на решението в „Дър­
жавен вестник“. Ако последният ден от срока е 
неприсъствен, срокът изтича в първия следващ 
присъствен ден.
2.10. Публично оповестеният конкурс на един 
етап ще се проведе в заседателната зала на ІІ етаж 
в сградата на общинската администрация – Пазар­
джик, на бул. България 2, с начален час 11 ч. на 
15-ия ден от датата на обнародване на решението 
в „Държавен вестник“. Ако този ден е неприсъст­
вен, конкурсът ще се проведе на първия следващ 
присъствен ден. 
2.11. В публично оповестения конкурс на един 
етап могат да участват при равни условия юри­
дически лица. 
2.12. Право на участие в публично оповестения 
конкурс на един етап при равни условия имат 
всички физически и юридически лица с изклю­
чение на предвидените в чл. 3, т. 9 от Закона 
за икономическите и финансовите отношения 
с дружествата, регистрирани в юрисдикции с 
преференциален данъчен режим, свързаните с 
тях лица и техните действителни собственици 
забрани, а именно: на дружества, регистрирани в 
юрисдикции с преференциален данъчен режим, 
и на свързаните с тях лица се забранява пряко 
или косвено участие в приватизационни сделки, 
включително и на общинско имущество, както 
и които нямат непогасени парични задължения 
към Община Пазарджик и публични задължения 
по чл. 87, ал. 6 ДОПК. В случай че участниците 
са търговци по смисъла на Търговския закон или 
юридически лица, които не са търговци по смисъла 
на Търговския закон, допълнително изискване е 
да не са в производство по ликвидация, да не са 
обявени в несъстоятелност и да не са в производ­
ство по несъстоятелност.
2.13. Предварителни квалификационни изис­
квания към участниците в публично оповестения 
конкурс на един етап – няма. 
2.14. Собствеността върху обекта – предмет на 
приватизацията, се прехвърля след заплащане на 
постигнатата на конкурса цена и подписване на 
приватизационния договор. 
3. Утвърждава конкурсната документация.
4. Определя комисия за организирането и 
провеждането на конкурса в състав от 7 членове. 
Определя възнаграждение за всеки член на ко­
мисията по 100 лв.
Председател:
Х. Харалампиев
1629